smcproject/ml-wiki-sentences huggingface dataset:
പൂൾ എ പൂൾ ബി
ജെർമനി നെതർലൻഡ്സ് ദക്ഷിണ കൊറിയ ന്യൂസിലൻഡ് കാനഡ അർജന്റീന
ഓസ്ട്രേലിയ സ്പെയ്ൻ ഇംഗ്ലണ്ട് പാകിസ്താൻ ഇന്ത്യ ദക്ഷിണാഫ്രിക്ക അംപയർമാർ
അന്താരാഷ്ട്ര ഹോക്കി ഫെഡറേഷൻ (FIH) കളി നിയന്ത്രിക്കുന്നതിനായി 16 അംപയർമാരെ നിയമിച്ചു.
ഫീൽഡ് അംപയർമാരെ സഹായിക്കാനും ഗോളുകൾ സ്കോർ ചെയ്തത് നിയമവിധേയമാണോ എന്ന് ഉറപ്പ് വരുത്താനും വേണ്ടി എല്ലാ കളികളിലും ഒരു വീഡിയോ അംപയറും ഉണ്ടായിരുന്നു.
പരീക്ഷണാടിസ്ഥാനത്തിൽ കളിക്കാർക്ക് ഫീൽഡ് അംപയർമാരുടെ തീരുമാനം പുന:പരിശോധിക്കാൻ അന്താരാഷ്ട്ര ഹോക്കി ഫെഡറേഷൻ അനുമതി നൽകി.
ഓരോ ടീമിനും ഒരു ഫീൽഡ് അംപയറിന്റെ ഒരു തീരുമാനം പുന:പരിശോധിക്കാനുള്ള അവകാശം ഉണ്ടായിരിക്കും.
ഇതിൽ അന്തിമ തീരുമാനം വീഡിയോ അംപയർ എടുക്കും.
ഗോൾ, പെനാൽറ്റി സ്ട്രോക്, പെനാൽറ്റി കോർണർ എന്നിവയിലേക്ക് നയിക്കുന്നതോ, അല്ലെങ്കിൽ ഇവയിൽ നിന്ന് തിരിച്ചുവിട്ടതായോ ആയ അവസരങ്ങളുടെ 23 മീറ്ററിനുള്ളിൽ മാത്രമേ പുന:പരിശോധന അനുവദിക്കുള്ളു.
പുന:പരിശോധനാ തീരുമാനം ശരിയാണെന്ന് തെളിഞ്ഞാൽ, അത് ഉന്നയിച്ച ടീമിന് വീണ്ടും പുന:പരിശോധിക്കാനുള്ള അവകാശം ഉണ്ടായിരിക്കും.
ഡേവിഡ് ജെന്റിൽസ് ( AUS ) ടിം പുൾമാൻ ( AUS ) ഹമീഷ് ജേംസൺ ( ENG ) മാർസലൊ സെർവെറ്റൊ ( ESP ) ക്രിസ്ത്യൻ ബ്ലാഷ് ( GER ) സതീന്ദർ കുമാർ ( IND ) രഘു പ്രസാദ് ( IND ) കോളിൻ ഹച്ചിൻസൺ ( IRL ) ഹോങ് ലീ കിം ( KOR ) അമർജിത് സിംഗ് ( MAS ) റോയൽ വാൻ ഏർട് ( NED ) സൈമൺ ടൈലർ ( NZL ) ഗാരി സിമണ്ട്സ് ( RSA ) ജോൺ റൈറ്റ് ( RSA ) ജെഡ് കുറാൻ ( SCO ) ആൻഡി മേയർ ( SCO )
2009 ഡിസംബർ 29-ന് അന്തർദേശീയ ഹോക്കി ഫെഡറേഷൻ മത്സരക്രമം പ്രഖ്യാപിച്ചു.
ഹോഗ്ഗർ മൌണ്ടൻസ് An oasis in the Hoggar Mountains
ഹോഗ്ഗർ മൗണ്ടൻസ് ( Arabic : جبال هقار‎‎, Berber : idurar n Ahaggar , Tuareg : Idurar Uhaggar ), തെക്കൻ അൾജീരിയയിലെ മദ്ധ്യ സഹാറയിൽ ഉത്തരായനരേഖയ്ക്കു സമാന്തരമായി സ്ഥിതിചെയ്യുന്ന ഒരു മലയോര പ്രദേശമാണ്.
അഹാഗ്ഗർ മൗണ്ടൻസ് എന്നും അറിയപ്പെടുന്നു.
ഈ മലനിരകൾ ഏകദേശം 550,000 ചതുരശ്ര കിലോമീറ്റർ (212,000 ചതുരശ്ര മൈൽ) പ്രദേശത്തു വ്യാപിച്ചുകിടക്കുന്നു.
അൾജീരിയൻ തലസ്ഥാനമായ അൾജിയേർസിന്  ഏകദേശം 1,500 കി.
മീ (930 മൈൽ) തെക്കായിട്ടാണ് ഈ മലയോര മേഖല സ്ഥിതി ചെയ്യുന്നത്.
ഭൂരിഭാഗവും പാറക്കെട്ടുകളടങ്ങിയ മരുഭൂമിയായ ഈ പ്രദേശം സമുദ്രനിരപ്പിൽനിന്ന് 900 മീറ്ററിലധികം (3,000 അടി) ഉയരത്തിലാണ് സ്ഥിതിചെയ്യുന്നത്.
ഈ പ്രദേശത്തെ ഏറ്റവും ഉയരമുള്ള പർവ്വതമായ മൌണ്ട് തഹാത്ത് 2,908 മീറ്റർ (9,541 അടി) ഉയരമുള്ളതാണ്.
ഏകദേശം 2 ബില്ല്യൻ വർഷങ്ങൾവരെ പഴക്കമുള്ള മെറ്റാമോർഫിക് ശിലകൾ അടങ്ങിയതാണ് പർവ്വതനിരകൾ.
എന്നിരുന്നാലും അടുത്തകാലത്തെ അഗ്നിപർവ്വത പ്രവർത്തനങ്ങൾ കാരണമായി പുതിയ പാറകളടങ്ങിയ പ്രദേശങ്ങളും കണ്ടുവരുന്നു.
Panorama of The Ahaggar mountains
ഹോങ് ടിയാൻഗുയിഫു
ഹോങ് ടിയാൻഗുയിഫു (simplified Chinese : 洪天贵福 ; traditional Chinese : 洪天貴福 ; pinyin : Hóng Tiānguìfú ) (1849 നവംബർ 23 – 1864 നവംബർ 18), ഹെവൻലി കിംഗ്ഡം ഓഫ് തായ്പിനിന്റെ രണ്ടാമത്തെയും അവസാനത്തെയും രാജാവായിരുന്നു.
ഹോങ് ടിയാൻക്വി എന്നും ക്വിങ് ചരിത്രരേഖകളിൽ ഹോങ് ഫുടിയാൻ (洪福瑱 Hóng Fútiàn) എന്നുമാണ് ഇദ്ദെഹം അറിയപ്പെടുന്നത്.
ഇദ്ദേഹം അറിയപ്പെട്ടിരുന്നത് കൊച്ചുതമ്പുരാൻ (幼主) എന്നർത്ഥം വരുന്ന ചൈനീസ് പ്രയോഗത്തിലാണ്.
ഔദ്യോഗികമായി ഇദ്ദേഹത്തിന്റെ അച്ഛൻ ഹോങ് സിയുക്വാൻ സ്വർഗ്ഗത്തിന്റെ രാജാവ് (天王) എന്ന പേരിലായിരുന്നു അറിയപ്പെട്ടിരുന്നത്.
ഇവർ തമ്മിൽ തിരിച്ചറിയുവാനായി ഇദ്ദേഹത്തെ സ്വർഗ്ഗത്തിന്റെ കൊച്ചുരാജാവ് (幼天王) എന്ന് വിളിച്ചിരുന്നു.
പതിനാല് വയസ്സിൽ ഇദ്ദേഹം തന്റെ അച്ഛനുശേഷം രാജാവായി അധികാരത്തിലേറി.
അച്ഛന് രാജകുമാരന്മാർ നൽകിയിരുന്ന ബഹുമാനം ഇദ്ദേഹത്തിന് ലഭിച്ചിരുന്നില്ല.
വളരെ മോശം അഭിപ്രായമായിരുന്നു ഇദ്ദെഹത്തെപ്പറ്റി.
ഷോങ് രാജകുമാരൻ ലി സിയുചെങ് സ്വയം വിശദീകരിക്കുന്നു (《忠王李秀成自述》) എന്ന ആത്മകഥാംശമുള്ള കൃതിയിൽ ഹോങ് ടിയാൻഗുയിഫുവിനെ "പരിചയമില്ലാത്തയാൾ", "കഴിവില്ലാത്തയാൾ", "വഷളായിപ്പോയവൻ" എന്നിങ്ങനെയാണ് പരാമർശിച്ചിരിക്കുന്നത്.
ഇതിന്റെ കർത്താവ് ഈ കൃതിയെഴുതി കുറച്ചുനാളുകൾക്കുള്ളിൽ വധിക്കപ്പെട്ടു.
ഹോങ് ടിയാൻഗുയിഫു കുതിരയോട്ടം പഠിച്ചിരുന്നില്ല.
യുദ്ധസമയത്ത് നേതാക്കന്മാർക്കും സൈനികത്തലവന്മാർക്കും കുതിരയോടിക്കാനറിയുക അത്യാവശ്യമാണ്.
ഇദ്ദേഹത്തിന്റെ സിംഹാസനാരോഹണത്തിന് നാല് മാസങ്ങൾക്ക് ശേഷം തായ്പിങ് വിമതരുടെ തലസ്ഥാനമായ ടിയാൻജിങ് ക്വിങ് രാജവംശത്തിന്റെ സൈന്യം പിടിച്ചെടുത്തു.
ഹോങ് ടിയാൻഗുയിഫു ജിയാങ്സുവിലെ ഡോങ്ബയിലേയ്ക്ക് (东坝) 1864 ജൂലൈയിൽ രക്ഷപെട്ടു.
ഇവിടെ ഇദ്ദേഹത്തിന്റെ  ഗാൻ രാജകുമാരനായ (干王) ഹോങ് റെൻഗാൻ (洪仁玕) എന്നയാളുമായി ഇവർ സന്ധിച്ചു.
ആൻഹുയിയിലെ ഗുവാങ്ഡെ കൗണ്ടിയിൽ പോയശേഷം ഇവർ ഷെജിയാങ്ങിലെ ഹുഷൗ (湖州) പ്രദേശത്ത് 1864 ഓഗസ്റ്റ് 13-ന് എത്തി.
പ്രദേശത്തെ തായ്‌പിങ് കമാൻഡർ ഹുവാങ് വെൻജിൻ (黄文金) എന്നയാളുമായി ഇവർ ബന്ധം സ്ഥാപിച്ചു.
ക്വിങ് രാജവംശം സുവോ സോങ്ടാങ്, ലി ഹോങ്ഷാങ് എന്നിവരെ ഈ പട്ടണം ആക്രമിക്കാനായി അയച്ചു.
തെക്കുവശത്തെ നഗരദ്വാരം കാക്കുന്നതിന്റെ ചുമതലയുണ്ടായിരുന്ന സൈനികനേതാവായിരുന്ന ചെൻ സുവേമിങ് (陈学明) 1864 ഓഗസ്റ്റ് 26-ന് കീഴടങ്ങി.
ഹോങ് ടിയാൻഗ്യിഫു, ഹോങ് റെൻഗാൻ, ഹുവാങ് വെൻജിൻ (黄文金) എന്നിവർക്ക് അടുത്ത രാത്രി നഗരം വിട്ടോടിപ്പോകേണ്ടിവന്നു.
തനിക്കേറ്റ പരിക്കുകൾ കാരണം ഹുവാങ് വെൻജിൻ (黄文金) പെട്ടെന്നുതന്നെ മരണമടഞ്ഞു.
ബാക്കിയുള്ളവർ അതിർത്തിപ്രദേശമായ ജിയാങ്സിയിലേയ്ക്ക് ഓടിപ്പോകാൻ ശ്രമിച്ചു.
ലി സിക്ഷിയാന്റെ  (李世贤 നേതൃത്ത്വത്തിലുള്ള ബാക്കി സൈന്യവുമായി കൂടിച്ചേരാനായിരുന്നു ഇവരുടെ ശ്രമം. പക്ഷേ 1864 ഒക്റ്റോബർ 9-ന് ഇവർ വഴിയിൽ ആക്രമിക്കപ്പെട്ടു. ഷിചെങ് എന്ന സ്ഥലത്തുവച്ചായിരുന്നു (石城) ക്വിങ് സേന ഇവരെ ആക്രമിച്ചത്.
ഹോങ് റെൻഗാൻ പിടിക്കപ്പെടുകയും 1864 നവംബർ 23-ന് ജിയാങ്സിയിലെ നാൻചാങ് (南昌) എന്ന സ്ഥലത്തുവച്ച് കൊല്ലപ്പെടുകയും ചെയ്തു.
ഹോങ് ടിയാൻഗുയിഫു ഷിചെങ്ങിനടുത്തുവച്ച് അദ്ദേഹത്തിന്റെ ചെറിയ സേന തുടച്ചുനിക്കപ്പെട്ട ശേഷം പർവ്വതമേഖലയിലേയ്ക്ക് ഒളിച്ചോടി.
ഇദ്ദേഹം1864 ഒക്റ്റോബർ ഇരുപത്തഞ്ചിന് പിടികൂടപ്പെട്ടു.
1864 നവംബർ 18-ന് ആയിരം മുറിവുകളിലൂടെയുള്ള വധശിക്ഷയാണ് ഇദ്ദേഹത്തിന് നൽകപ്പെട്ടത്.
മരിക്കുമ്പോൾ പതിനാറ് വയസ്സായിരുന്നു പ്രായം.
ഹോങ് ടിയാൻഗുയിഫുവിന്റെ സ്വഭാവത്തെപ്പറ്റി വധശിക്ഷയ്ക്ക് മുൻപുള്ള ഈ പ്രസ്താവനയിൽ നിന്ന് മനസ്സിലാക്കാവുന്നതാണ്.
"ഗുവാങ്ഡോങ് ഒരു നല്ല സ്ഥലമല്ല.
എനിക്ക് തിരികെപ്പോകണമെന്നില്ല.
എനിക്ക് ഹുനാനിൽ മാസ്റ്റർ ടാങ്ങുമായി പഠനം തുടർന്നാൽ മതി.
എനിക്കൊരു മികച്ച പണ്ഡിതനാകണം.
(“廣東地方不好，我也不愿回去了，我衹愿跟唐老爺到湖南讀書，想進秀才。”) ആരാച്ചാരെ തെറ്റിദ്ധരിപ്പിച്ച് രക്ഷപെടാനുള്ള ഒരു വിഫലശ്രമമായാണ് ചിലർ ഇത് കാണുന്നത്.
തനിക്കും തന്റെ നഷ്ടപ്പെട്ട സാമ്രാജ്യത്തിനും എന്താണ് സംഭവിക്കുന്നതെന്നുള്ള ഒരു ധാരണയുമില്ലാത്ത വ്യക്തിയായിരുന്നു ഇദ്ദേഹം എന്നും ഇതിൽ നിന്ന് ഊഹിക്കാവുന്നതാണ്.
ഹോങ് ടിയാൻഗുയിഫുവിന്റെ പേര് അസാധാരണമാണ്.
മൂന്ന് അക്ഷരങ്ങളാണ് ടിയാൻഗുയിഫു എന്ന പേരിലുള്ളത്.
ചൈനയിലെ പേരുകൾക്ക് ഒന്നോ രണ്ടോ അക്ഷരങ്ങളേ സാധാരണഗതിയിൽ കാണാറുള്ളൂ.
ഹോങ്കോങ് ഇംഗ്ലീഷ് വിലാസം https://ml.wikipedia.org/wiki/Hong_Kong
ചൈനയിലെ ഒരു പ്രത്യേക ഭരണമേഖലയാണ്‌ ഹോങ്കോങ്ങ് ( ചൈനീസ് : 香港 ).
പേൾ നദിയുടെ ഡെൽറ്റയിൽ ചൈനയുടെ തെക്കു കിഴക്കൻ തീരത്ത് തെക്കൻ ചൈനക്കടലിന് അഭിമുഖമായി കിടക്കുന്ന പ്രദേശമാണ് ഹോങ്കോങ്ങ് .
ലോകത്തെ ഏറ്റവും പ്രധാനപ്പെട്ട സാമ്പത്തിക, വ്യാപാ‍ര പ്രദേശങ്ങളിലൊന്നാണ് ഹോങ്ങ് കോങ്ങ്.
1842 മുതൽ ബ്രിട്ടീഷ് കോളനി ആയിരുന്ന ഹോങ്ങ്കോങ്ങ് 1997-ൽ ചൈനയ്ക്ക് തിരികെ കിട്ടി.
ഹോങ്ങ് കോങ്ങ് ബേസിക്ക് നിയമത്തിനു കീഴിൽ പ്രവർത്തിക്കുന്ന പ്രത്യേക ഭരണമേഖലയായിട്ടാണ് ഹോങ്ങ് കോങ്ങ് നിലനിൽക്കുന്നത്.
ചൈനയും ബ്രിട്ടനും സംയുക്തമായി നടപ്പാക്കിയ പ്രഖ്യാപനമനുസരിച്ച് 2047 വരെ ഹോങ്ങ് കോങ്ങിന് സ്വയം ഭരണാവകാശം ഉണ്ടാ‍കും.
"ഒറ്റരാജ്യം - രണ്ട് വ്യവസ്ഥ" സമ്പ്രദായമനുസരിച്ച് ഹോങ്ങ് കോങ്ങ് സ്വന്തം നിയമവ്യവസ്ഥ, നാണയം, കസ്റ്റംസ് നയം, സാംസ്കാരിക സംഘം, കായിക സംഘം, കുടിയേറ്റ നിയമം എന്നിവ നിലനിർത്തുന്നു.
തെക്കൻ ചൈന കടലിലെ 236 ദ്വീപുകൾ ചേർന്ന പ്രദേശമാണ് ഹോങ് കോങ് (ലന്താവു, ഹോങ്ങ് കോങ്ങ്, എന്നിവയാണ് വലിപ്പത്തിൽ ഒന്നും രണ്ടും സ്ഥാനമുള്ള ദ്വീപുകൾ.
ഏറ്റവും അധികം ജനസംഖ്യ ഹോങ്ങ് കോങ്ങിലാണ്.
അപ് ലൈ ചൗ ദ്വീപാണ് ലോകത്തെ ഏറ്റവും ജനസാന്ദ്രതയുള്ള ദ്വീപ്.
"ഹോങ് കോങ്" എന്ന വാക്കിനർത്ഥം സുഗന്ധ തുറമുഖം എന്നാണ്.
കൊവ് ലൂൺ, ന്യൂടേ റിറ്ററീസ് എന്നിവ കൂടി ഉൾപ്പെടുമ്പഴേ ഹോങ്ങ് കോങ്ങിന്റെ രൂപം പൂർണ്ണമാകൂ.
ഹോങ്ങ് കോങ്ങ് ദ്വീപിനും കൊവ് ലൂൺ ഉപദ്വീപിനും ഇടയ്ക്കാണ് ലോകത്തെ ഏറ്റവും ആഴമുള്ള പ്രകൃതിദത്ത തുറമുഖങ്ങളിലൊന്നായ വിക്ടോറിയ ഹാർബർ.
പതിനെട്ട് ജില്ലകളായി ഹോങ്ങ് കോങ്ങിനെ വിഭജിച്ചിട്ടുണ്ട്.
ചരിത്രം ബ്രിട്ടീഷ് ഭരണകാലത്തെ ഹോങ്ങ്കോങ്ങ് പതാക
കറുപ്പ് യുദ്ധത്തിൽ ജയിച്ചാണ് ബ്രിട്ടൻ ചൈനയിൽ നിന്ന് 1843-ൽ ഹോങ്ങ് കോങ്ങ് സ്വന്തമാക്കിയത്.
രണ്ടാം കറുപ്പ് യുദ്ധത്തെ തുടർന്ന് കൊവ് ലൂണും ബ്രിട്ടൻ കരസ്ഥമാക്കി.
ന്യൂ കൊവ് ലൂൺ, ലന്താവു എന്നിവ ഉൾപ്പെടെയുള്ള ഭാ‍ഗങ്ങൾ 1898 ജൂലൈ 1ന് 99 വർഷത്തേക്ക് ബ്രിട്ടൻ പാട്ടത്തിനെടുത്തു.
രണ്ടാം ലോകമഹായുദ്ധകാലത്ത് ഹോങ്ങ് കോങ്ങ് ജപ്പാന്റെ അധീനതയിലായി.
ഒട്ടേറെ തദ്ദേശീ‍യരെ ഇക്കാലത്ത് ജപ്പാൻ പട്ടാ‍ളം വധിച്ചു.
യുദ്ധത്തിൽ ജപ്പാൻ തോറ്റതോടെ ഹോങ്ങ് കോങ്ങ് വീണ്ടും ഉണർന്നെണീറ്റു.
യുദ്ധാനന്തരം ചൈനയിൽ കുമിന്താങ്ങും കമ്യൂണിസ്റ്റുകളും പോരാട്ടത്തിലേർപ്പെട്ടപ്പോൾ ഹോങ്ങ് കോങ്ങിലേക്ക് കുടിയേറ്റമുണ്ടായി.
പിന്നീട് കമ്യൂണിസ്റ്റ് സർക്കാരിനെ ഭയന്ന് ഒട്ടേറെ പേർ കുടിയേറി.
ചൈനയും ബ്രിട്ടനും ചേർന്ന് ഹോങ്ങ് കോങ്ങ് കൈമാറ്റത്തിനുള്ള കരാർ (സൈനോ - ബ്രിട്ടിഷ് ജോയിന്റ് ഡിക്ലറേഷൻ) 1984 ഡിസംബർ 19-ന് ഒപ്പു വച്ചു.
ചൈനയുടെ നിയന്ത്രണത്തിൽ
1997 ജൂലൈ ഒന്ന് മുതൽ ഹോങ്ങ് കോങ്ങ് ചൈനയുടെ ഭാഗമായി.
ഹോങ്ങ് കോങ്ങിലെ അവസാനത്തെ ബ്രിട്ടീഷ് ഗവർണ്ണർ ക്രിസ് പേറ്റൻ അന്ന് രാത്രി ഹോങ്ങ് കോങ്ങ് വിട്ടു.
ചീഫ് എക്സിക്യുട്ടീവ് ആണ് ഹോങ്ങ് കോങ്ങ് സ്പെഷ്യൽ അഡ്‌മിനിസ്ട്രേറ്റീവ് റീ‍ജിയന്റെ ഭരണാധിപൻ.
2005 ജൂൺ 16-ന് തെരഞ്ഞെടുക്കപ്പെട്ട റൊണാൾഡ് ത്സാങ്ങ് ആണ് ഇപ്പോഴത്തെ ചീഫ് എക്സിക്യുട്ടീവ്.
കമ്പോളവ്യവസ്ഥ ബാങ്ക് ഓഫ് ചൈന ടവർ
കോളനി വാഴ്ച്ചക്കാലത്ത് ബ്രിട്ടീഷുകാർ ഏർപ്പെടുത്തിയ നിയമങ്ങളാണ് ഹോങ്ങ് കോങ്ങിൽ പിന്തുടരുന്നത്.
ലോകത്തെ ഏറ്റവും നിയന്ത്രണം കുറഞ്ഞ സമ്പദ്ഘടനയാ‍ണ് ഹോങ്ങ് കോങ്ങിലേത്.
ചുങ്കവും ഇല്ല.
ഫലത്തിൽ ബൃഹത്തായൊരു ഡ്യൂട്ടീ-ഫ്രീ-ഷോപ്പ് ആണ് ഹോങ്ങ് കോങ്ങ്.
ഉപഭോക്താക്കൾക്കുമേൽ മൂല്യവർദ്ധിത നികുതി ഏർപ്പെടുത്താൻ സർക്കാരിപ്പോൾ ആലോചിക്കുന്നുണ്ട്.
ലോകത്തെ ഏറ്റവും സ്വതന്ത്രമായ കമ്പോളമായതിനാൽ അതിസമ്പന്നമായ ഹോങ്ങ് കോങ്ങ്  ലോകത്തെ പതിനൊന്നാമത്തെ വലിയ വ്യാപാ‍രകേന്ദ്രവും പതിമൂന്നാമത്തെ വലിയ ബാങ്കിങ്ങ് കേന്ദ്രവുമാണ്.
ഹോങ്ങ് കോങ്ങിന്റെ സാമ്പത്തികപ്രാധാന്യം മനസ്സിലാക്കാൻ, അവിടുത്തെ വിദേശരാജ്യങ്ങളുടെ കോൺസലേറ്റുകളുടെ എണ്ണം നോക്കിയാൽ മതി.
107 കോൺസലേറ്റുകൾ ഹോങ്ങ് കോങ്ങിലുണ്ട്.
ന്യൂയോർക്കിൽ 93 എണ്ണം മാത്രവും!
കാന്റോണീസും , ചൈനീസും , ഇംഗ്ലീഷുമാണ് ഹോങ്ങ് കോങ്ങിലെ ഔദ്യോഗിക ഭാഷകൾ.
ഹൊങ്കൊങ്ങ് വിനോദ സഞ്ചാര കേന്ദ്രം
ലോകത്തിലെ ഒരു പ്രധാന വിനോദ സഞ്ചാര കേന്ദ്രം കൂടിയാണ് ഹൊങ്കൊങ്ങ്, ലോകത്തിലെ 
ആകെ ആറ് ഡിസ്നിലാണ്ട് പാർക്കുകളിൽ ഒരെണ്ണം ഹൊങ്കൊങ്ങ് ഇൽ സ്ഥിതി ചെയ്യുന്നു..
പ്രശസ്തമായ 
സിംഗ്യി പാലത്തിനടുത്തായി, 
സിം ഷാ ശൂഈ, കൌലൂൺ, തിൻകൌ, എന്നിങ്ങനെ പല വിനോദ സഞ്ചാര കേന്ദ്രങ്ങളും ഇവിടെയുണ്ട് ഹോങ് കോങ് ദ്വീപ് സ്കൈലൈൻ രാത്രിദൃശ്യത്തിന്റെ പനോരമ അവലംബം ↑ 1997ൽ സ്വയംഭരണാവകാശം ചൈനയ്ക്കു കൈമാറിയശേഷം ചൈനയുടെ ദേശീയഗാനമാണ് ഹോങ്കോങ് ഉപയോഗിക്കുന്നത്.
↑ പരമ്പരാഗതമായി ഹോങ്കോങ് ടെറിട്ടറിയുടെ തലസ്ഥാനം വിക്ടോറിയ സിറ്റി ആയിരുന്നു; ഗവർണ്മെന്റ് ആസ്ഥാനം സെൻട്രൽ ആൻഡ് വെസ്റ്റേൺ ഡിസ്ട്രിക്റ്റിലും ( 22°17′N, 114°08′E ).
↑ The Hong Kong Basic Law states that the official languages are "Chinese and English."
While Standard Mandarin and Simplified Chinese characters are used as the spoken and written standards in mainland China , Cantonese and Traditional Chinese characters are the long-established de facto standards in Hong Kong.
See Bilingualism in Hong Kong ↑ പുറത്തേയ്ക്കുള്ള കണ്ണികൾ Hong Kong at Encyclopædia Britannica HongKong at UCB Libraries GovPubs Hong Kong entry at The World Factbook ഹോങ്കോങ് ഓപ്പൺ ഡയറക്റ്ററി പ്രൊജക്റ്റിൽ Hong Kong from the BBC News Key Development Forecasts for Hong Kong from International Futures Geographic data related to ഹോങ്കോങ് at OpenStreetMap സർക്കാർ Discover Hong Kong – Official site of the Hong Kong Tourism Board വിക്കിമീഡിയ കോമൺസിൽ ഈ ലേഖനവുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ് ( വർഗ്ഗം )
ഹോക്കി ഇംഗ്ലീഷ് വിലാസം https://ml.wikipedia.org/wiki/Hockey
വടിയുപയോഗിച്ചുള്ള ഒരു പന്തുകളിയാണ് ഹോക്കി .
ഇരുസംഘങ്ങളായിത്തിരിഞ്ഞുള്ള കളിയിൽ, ഹോക്കിവടി എന്നറിയപ്പെടുന്ന പ്രത്യേകതരം വടിയുപയോഗിച്ച് പന്തുതട്ടി എതിരാളിസംഘത്തിന്റെ പോസ്റ്റിൽ എത്തിച്ച് ഗോൾ നേടുക എന്നതാണ് ലക്ഷ്യം.
ഹോക്കി എന്നതാണ് പൊതുവായ പേരെങ്കിലും ഐസ് ഹോക്കി , തെരുവുഹോക്കി തുടങ്ങിയ കളികളിൽനിന്നും വേർതിരിച്ചറിയാനായി ഫീൽഡ്‌ഹോക്കി (മൈതാനഹോക്കി) എന്ന പേരിൽ ചിലയിടങ്ങളിൽ അറിയപ്പെടുന്നു.
പുരുഷന്മാർക്കും വനിതകൾക്കുമായി നിരവധി അന്താരാഷ്ട്രമൽസരപരമ്പരകൾ ഹോക്കിയിലുണ്ട്.
ഒളിമ്പിക്സ് , കോമൺവെൽത്ത് ഗെയിംസ് എന്നിവയിൽ ഹോക്കി മൽസരയിനമാണ്.
നാലുവർഷത്തിലൊരിക്കൽ നടക്കുന്ന ഹോക്കി ലോകകപ്പ് , വർഷാവർഷം സംഘടിപ്പിക്കപ്പെടുന്ന ചാമ്പ്യൻസ് ട്രോഫി , ജൂനിയർ ലോകകപ്പ് ഹോക്കി എന്നിവ ഹോക്കിയിലെ പ്രധാനപ്പെട്ട മൽസരപരമ്പരകളാണ്.
എഫ്.ഐ.എച്ച്. എന്ന ചുരുക്കപ്പേരിലറിയപ്പെടുന്ന അന്താരാഷ്ട്ര ഹോക്കി ഫെഡറേഷണാണ് ആഗോളതലത്തിലുള്ള ഹോക്കിയുടെ ഭരണസമിതി.
ലോകകപ്പും വനിതകളുടെ ലോകകപ്പും നടത്തുന്നതും ഹോക്കിക്കു വേണ്ടിയുള്ള കളിനിയമങ്ങൾ ആവിഷ്കരിക്കുന്നതും എഫ്.ഐ.എച്ചാണ്.
200 BC മുതൽ തന്നെ പുരാതന ഗ്രീസിൽ ഹോക്കിയ്ക്ക് സമാനമായ കളി നിലവിലുണ്ടായിരുന്നു.
കിഴക്കൻ ഏഷ്യയിൽ സമാനരീതിയിലുള്ള കളി 300 BC-യിൽ നിലവിലുണ്ടായിരുന്നു.
മംഗോളിയയിലും ചൈനയിലും ദാവോയർ പ്രദേശങ്ങളിലും ഹോക്കിയ്ക്ക് സമാനമായ ബെയ്ക്കു (ദാവോയർ ഹോക്കി) ഏകദേശം ആയിരക്കണക്കിനു വർഷങ്ങൾക്കു മുൻപ് നിലവിലുണ്ടായിരുന്നു.
1363-ൽ തന്നെ 'ഹോക്കി' എന്ന വാക്കു എഡ്വേർഡ് മൂന്നാമന്റെ ഒരു വിളംബരത്തിൽ രേഖപ്പെടുത്തിയിരുക്കുന്നതായി കാണാം.
പ്രധാനപ്പെട്ട ഹോക്കി മൽസരപരമ്പരകൾ ലോകകപ്പ് ഹോക്കി
നാലുവർഷത്തിലൊരിക്കലാണ് ലോകകപ്പ് ഹോക്കി മൽസരങ്ങൾ നടക്കുന്നത്.
1971-ൽ ബാർസിലോണയിലാണ് ലോകകപ്പ് ഹോക്കിയുടെ തുടക്കം.
പാകിസ്താനായിരുന്നു ആദ്യ ലോകകപ്പ് ഹോക്കി കിരീടം നേടിയത്.
തുടക്കത്തിൽ രണ്ടുവർഷം കൂടുമ്പോഴായിരുന്നു ലോകകപ്പ് നടന്നിരുന്നത്, പിന്നീട് ഇടവേള മൂന്നുവർഷവും തുടർന്ന് നാലുവർഷവുമായി.
ഒടുവിൽ ലോകകപ്പ് ഹോക്കി 2010-ൽ ദില്ലിയിലാണ് നടന്നത്.
ഫൈനലിൽ ജർമനിയെ തോൽപ്പിച്ച് ഓസ്ട്രേലിയ ജേതാക്കളായി.
അന്താരാഷ്ട്ര ഹോക്കി ഫെഡറേഷന്റെ ആഭിമുഖ്യത്തിൽ സംഘടിപ്പിക്കപ്പെടുന്ന ചാമ്പ്യൻസ് ട്രോഫി ഹോക്കി, വർഷാവർഷം നടക്കുന്ന ഏറ്റവും പ്രധാനപ്പെട്ട മൽസരപരമ്പരയാണ്.
ലോകറാങ്കിങ്ങിൽ മുൻപന്തിയിലുള്ള ടീമുകൾ, റൗണ്ട് റോബിൻ അടിസ്ഥാനത്തിലാണ് ചാമ്പ്യൻസ് ട്രോഫിയിൽ ഏറ്റുമുട്ടുന്നത്.
ഇത് ആരംഭിച്ചത് 1978-ൽ ലാഹോറിലാണ് .
ഇന്ത്യയിൽ ഇന്ത്യൻ ഹോക്കി ടീം 1936-ലെ ബെർലിൻ ഒളിമ്പിൿസിൽ
ഒളിമ്പിക്സ് ഹോക്കിയിൽ ഏറ്റവുമധികം സ്വർണ്ണം നേടിയത് (8 തവണ) ഇന്ത്യയാണ്.
അതുപോലെ ദേശീയ പുരുഷ ടീമാണ് ഇന്ത്യക്ക് വേണ്ടി ഒളിമ്പിക്സിൽ 8 സ്വർണ്ണവും നേടിയത്.
1928 മുതൽ 1956 വരെയുള്ള ഒളിമ്പിക്സികളിൽ തുടർച്ചയായി നേടിയ 6 സ്വർണ്ണം ഉൾപ്പെടെ 8 സ്വർണ്ണമെഡലുകളും ഒരു വെള്ളിമെഡലും 2 വെങ്കലമെഡലുകളും ഹോക്കിയിൽ ദേശീയ പുരുഷ ടീം ഇന്ത്യക്കു വേണ്ടി നേടിയിട്ടുണ്ട്.
ഒളിമ്പിക്സ് ഹോക്കിയിൽ ഏറ്റവുമധികം ഗോൾ നേടിയത് ഇന്ത്യക്കാരനായ സുരീന്ദർ സിങ് സോഥിയാണ്.
മോസ്‌കോ ഒളിമ്പിക്സിൽ,16 ഗോളുകളാണ് അദ്ദേഹം നേടിയത്.
ഇന്ത്യൻ വനിതാ ഹോക്കി ടീം പങ്കെടുത്ത ആദ്യ ഒളിമ്പിക്സ് 1980-ലെ മോസ്കോ ഒളിമ്പിക്സ് ആണ്.
ഇന്ത്യ ആദ്യമായി ലോകകപ്പ് ഹോക്കി  കിരീടം നേടിയത് 1975ൽ അണ്.
ഫൈനലിൽ പാകിസ്താനെ 2-1ന് തോല്പിച്ചാണ് അജിത് പാൽ നായകനായിരുന്ന ഇന്ത്യൻ ഹോക്കി സംഘം ഈ കിരീടം നേടിയത്.
ഹോക്കിയിലെ ചരിത്രത്തിലെ തന്നെ ഏറ്റവും മഹാനായ കളിക്കാരിലൊരാളായി കണക്കാക്കുന്ന ധ്യാൻ ചന്ദ് ഇന്ത്യക്കാരനായിരുന്നു.
ഹോക്കി മന്ത്രികൻ എന്നറിയപ്പെടുന്ന ധ്യാൻ ചന്ദിന്റെ ജന്മദിനമാണ് ( ഓഗസ്റ്റ് 29 ) ഇന്ത്യ ദേശീയ കായികദിനമായി ആചരിക്കുന്നത്.
ഇന്ത്യയിലെ ഏറ്റവും പഴക്കമുളള ഹോക്കി ടുർണ്ണമെന്റ് ആണ് ബെയ്‌ൻ‌റൺ കപ്പ്.
മെഹ്ബൂബ മുഫ്തി
മെഹ്ബൂബ മുഫ്തി സയീദ്‌ 1959 മെയ്‌ 22ന് ആഖ്രാൻ നൊവ്പോറയിൽ ജനനം.
ജമ്മു കാശ്മീരിലെ ആദ്യത്തെ വനിതാമുഖ്യമന്ത്രിയും ജമ്മുകാശ്മീർ പീപ്പിൾസ് ഡെമോക്രാറ്റിക് പാർട്ടിയുടെ നിലവിലെ പ്രസിഡന്റുമാണ്.
ജമ്മു കാശ്മീരിലെ മുഖ്യമന്ത്രിയായിരിക്കെ അന്തരിച്ച മുഫ്തി മുഹമ്മദ്‌ സയീദിന്റെ മകളാണ്.
അദ്ദേഹത്തിന്റെ മരണശേഷമാണ് 2016-ൽ മുഖ്യമന്ത്രിയായി മെഹബൂബ തിരഞ്ഞെടുക്കപ്പെട്ടത്.
1959 മെയ് 22 ന് മുൻ മുഖ്യമന്ത്രിയും മുതിർന്ന കോൺഗ്രസ് നേതാവുമായിരുന്ന മുഫ്തി മുഹമ്മദ് സയീദിന്റെയും ഗുൽഷാൻ ആരയുടേയും മകളായി ജമ്മു കശ്മീരിലെ കുൽഗാം ജില്ലയിലെ അക്രനിൽ ജനനം.
പ്രസന്റേഷൻ കോൺവെൻറ് ശ്രീനഗർ, 
ഗവ.
കോളേജ് ഓഫ് വിമൻ ജമ്മു 
എന്നിവിടങ്ങളിൽ നിന്ന് വിദ്യാഭ്യാസം നേടിയ മെഹബൂബ കാശ്മീർ യൂണിവേഴ്സിറ്റിയിൽ നിന്ന് നിയമ ബിരുദം നേടി.
ബോംബെ മെർക്കന്റെൽ ബാങ്ക്, 
ഈസ്റ്റ് വെസ്റ്റ് എയർലൈൻസ് എന്നിവിടങ്ങളിൽ ജോലി നോക്കി.
ഇന്ത്യയാകെ അറിയപ്പെടുന്ന കാശ്മീരിൽ നിന്നുള്ള ചുരുക്കം ചില വനിതാരാഷ്ട്രീയ പ്രവർത്തകരിൽ പ്രധാനിയാണ് മെഹബൂബ.
1996-ലെ നിയമസഭ തിരഞ്ഞെടുപ്പിൽ കോൺഗ്രസ് ടിക്കറ്റിൽ നിയമസഭാംഗമായതോടെയാണ് രാഷ്ട്രീയ ജീവിതം തുടങ്ങുന്നത്.
കോൺഗ്രസ് പാർട്ടിയുമായി തെറ്റിപ്പിരിഞ്ഞ്
മെഹബൂബയുടെ പിതാവ് 1999-ൽ ജമ്മു കാശ്മീർ പി.ഡി.പി എന്ന പുതിയ രാഷ്ട്രീയ പാർട്ടി രൂപീകരിച്ചു.
1999-ലെ ലോക്സഭ തിരഞ്ഞെടുപ്പിൽ പി.ഡി.പി ടിക്കറ്റിൽ ശ്രീനഗറിൽ നിന്ന് മത്സരിച്ചെങ്കിലും പരാജയപ്പെട്ടു.
2002, 2008, 2016 എന്നീ വർഷങ്ങളിൽ നിയമസഭയിലും 2004, 2014 എന്നീ വർഷങ്ങളിൽ 
ലോക്‌സഭയിലും മെഹബൂബ അംഗമായിരുന്നു.
2014-ലെ ജമ്മു കാശ്മീർ നിയമസഭ തിരഞ്ഞെടുപ്പിൽ 28 സീറ്റ് നേടി പി.ഡി.പി ഏറ്റവും വലിയ ഒറ്റ കക്ഷിയായി.
25 സീറ്റ് കിട്ടിയ ബി.ജെ.പിയുമായി സഖ്യം ഉണ്ടാക്കിയതോടെ പിതാവ് മുഫ്തി മുഹമ്മദ് സയീദ് ജമ്മു കാശ്മീർ മുഖ്യമന്ത്രിയായി.
2016-ൽ മുഫ്തി മുഹമ്മദ് സയീദ് അന്തരിച്ചതിനെ തുടർന്ന് മകൾ മെഹബൂബ പകരം മുഖ്യമന്ത്രിയായി.
2018-ലെ റമദാൻ മാസത്തിൽ മെഹ്ബൂബ കാശ്മീർ താഴ്വരയിൽ വെടി 
നിർത്തൽ പ്രഖ്യാപിച്ചെങ്കിലും തുടർന്ന് നടന്ന ഭീകരാക്രമണത്തിൽ നിരവധി പേർ കൊല്ലപ്പെട്ടു.
ഇതിനെ തുടർന്ന് സുരക്ഷ സ്ഥിതിഗതികൾ കാശ്മീരിൽ വഷളായതിനെ തുടർന്ന് ബി.ജെ.പി സഖ്യ സർക്കാരിനുള്ള പിന്തുണ പിൻവലിച്ചതോടെ 2018 ജൂൺ 19ന്‌ മെഹബൂബ മുഖ്യമന്ത്രി സ്ഥാനം രാജിവച്ചു.
2019, 2024 ലോക്‌സഭ തിരഞ്ഞെടുപ്പുകളിൽ അനന്ത്നാഗിൽ നിന്ന് മത്സരിച്ചെങ്കിലും പരാജയപ്പെട്ടു.
ജമ്മു കാശ്മീർ, നിയമസഭ തിരഞ്ഞെടുപ്പ് 2014
ആകെ സീറ്റ് 87 പി.ഡി.പി : 28 (22.7 %) ബി.ജെ.പി : 25 (23 %) നാഷണൽ കോൺഫറൻസ് : 15 (20.8%) കോൺഗ്രസ് : 12 (18 %) ജെ.കെ.പി.സി : 2 (1.9 %) സി.പി.എം : 1 (0.5 %) പി.ഡി.എഫ് : 1 (0.4 %) സ്വതന്ത്രർ : 3 (0.3 %) അവലംബം
30 സെയിന്റ് മേരി ആക്സ് ഇംഗ്ലീഷ് വിലാസം https://ml.wikipedia.org/wiki/30_St_Mary_Axe
ലണ്ടൻ നഗരത്തിൽ സ്ഥിതിചെയ്യുന്ന ഒരു അംബരചുംബിയാണ് 30 സെയിന്റ് മേരി ആക്സ് (ഇംഗ്ലീഷ്: 30 St Mary Axe ).
ഇത് ദ് ഗെർകിൻ ( the Gherkin ) എന്നും അറിയപ്പെടാറുണ്ട്.
2003 ഡിസംബറിൽ പൂർത്തിയായ ഈ കെട്ടിടം 2004 ഏപ്രിലിൽ തുറന്നുകൊടുത്തു.
180 മീറ്റർ ഉയരമുള്ള ഈ കെട്ടിടത്തിൽ 41 നിലകളാണുള്ളത്.
മുൻപ് ബാൾടിക് എക്സ്ചേഞ്ച് നിലനിന്നിടത്താണ് സെയിന്റ് മേരീസ് ആക്സ് പടുതുയർത്തിയത്.
1992-ൽ ഐറിഷ് ആർമിയുടെ ബോംബാക്രമണത്തിൽ ഈ കെട്ടിടത്തിന് സാരമായ ക്ഷതം സംഭവിക്കുകയായിരുന്നു.
പിന്നീട് ആ കെട്ടിടം പൊളിച്ചുമാറ്റി 2001-ൽ 30 സെയിന്റ് മേരി ആക്സിന്റെ നിർമ്മാണത്തിന് ആരംഭം കുറിച്ചു.
പ്രശസ്ത വാസ്തുശില്പി നോർമാൻ ഫോസ്റ്ററും സംഘവുമാണ് കെട്ടിടത്തിന്റെ രൂപകല്പന നിർവ്വഹിച്ചിരിക്കുന്നത്.
സാധാരണ അംബരചുംബികളിൽനിന്നും വ്യത്യസ്തമായി, ചതുരസ്തംഭാകൃതിയിലോ സ്തൂപികാകൃതിയിലോ ഉള്ളതല്ല എന്നതാണ് 30 സെയിന്റ് മേരി ആക്സിന്റെ ശ്രദ്ധേയതയ്ക്ക് പിന്നിലെ ഒരു ഘടകം.
ലണ്ടൺ നഗരത്തിലെ ക്ലാസിക് മന്ദിരങ്ങൾക്കിടയിലും ഈ ആധുനിക മന്ദിരം ഇന്ന് വളരേയധികം പ്രശസ്തിയാർജ്ജിച്ചിട്ടുണ്ട്.
സ്കാൻസ എന്ന കമ്പനിക്കായിരുന്നു 30 സെയിന്റ് മേരി ആക്സിന്റെ നിർമ്മാണ ചുമതല.
2003ൽ അവർ നിർമ്മാണം പൂർത്തിയാക്കി.
സ്വിസ് റെ എന്ന ഒരു സാമ്പത്തിക സ്ഥാപനമായിരുന്നു ആദ്യം ഈ കെട്ടിടത്തിൽ പ്രവർത്തിച്ചിരുന്നത്.
ആയതിനാൽ സ്വിസ് റെ ടവർ എന്ന ഒരു പേരും 30 സെയിന്റ് മേരി ആക്സിന് ഉണ്ടായിരുന്നു.
ഊർജ്ജോപഭോഗത്തിലുള്ള ക്ഷമതയാണ് ഈ കെട്ടിടത്തിന്റെ മറ്റൊരു പ്രത്യേകത.
30 സെയിന്റ് മേരി ആക്സിന്റേതിനു സമാനമായ ഒരു സാധാരണ കെട്ടിടം ഉപയോഗിക്കുന്ന ഊർജ്ജത്തിന്റെ പകുതി മാത്രമേ ഇവിടെ ചെലവാകുന്നുള്ളൂ.
ചിത്രശാല 30 സെയിന്റ് മേരി ആക്സ് നിർമ്മാണം ആരംഭിച്ചപ്പോൾ നിർമ്മാണം പൂർത്തിയാകാറായ മന്ദിരം ഏറ്റവും മുകളിലെ നില പ്രവേശന മാർഗ്ഗം താഴെനിന്ന് മുകളിലേക്ക് നോക്കുമ്പോൾ..
രാത്രിയിൽ അവലംബം
32-ബിറ്റ് കമ്പ്യൂട്ടിംഗ് ഇംഗ്ലീഷ് വിലാസം https://ml.wikipedia.org/wiki/32-bit കമ്പ്യൂട്ടർ ആർക്കിടെക്ചർ ബിറ്റ് വിഡ്ത് ബിറ്റ് 1 4 8 12 16-ബിറ്റ് 18 24 26 28 30 31 32 36 45 48 60 64 128 256 512 bit slicing ആപ്ലിക്കേഷൻ 8 16 32 64 ബൈനറി ഫ്ലോട്ടിംഗ് പോയിന്റ് പ്രിസിഷൻ 16 (×½) 24 32 (×1) 40 64 (×2) 80 128 (×4) 256 (×8) ഡെസിമൽ ഫ്ലോട്ടിംഗ് പോയിന്റ് പ്രിസിഷൻ 32 64 128 ക സ തി
32-ബിറ്റ് കമ്പ്യൂട്ടിംഗിൽ, കമ്പ്യൂട്ടർ 32-ബിറ്റ് കഷണങ്ങളായി ഡാറ്റ കൈകാര്യം ചെയ്യുന്നു, അതായത് ചെറിയ ബിറ്റ് വലുപ്പങ്ങളെ അപേക്ഷിച്ച് ഒരേസമയം കൂടുതൽ ഡാറ്റ പ്രോസസ്സ് ചെയ്യാൻ ഇതിന് കഴിയും, കൂടാതെ 32-ബിറ്റ് സിപിയു , എ‌എൽ‌യു ആർക്കിടെക്ചറുകൾ രജിസ്റ്ററുകൾ, അഡ്രസ്സ് ബസുകൾ അല്ലെങ്കിൽ ആ വലിപ്പത്തിലുള്ള ഡാറ്റ ബസുകൾ എന്നിവ അടിസ്ഥാനമാക്കിയുള്ളവയാണ് .
32-ബിറ്റ് കമ്പ്യൂട്ടറുകൾക്ക് പഴയതും ചെറുതുമായ കമ്പ്യൂട്ടറുകളേക്കാൾ വലിയ സംഖ്യകളും കൂടുതൽ ഡാറ്റയും ഒരേസമയം കൈകാര്യം ചെയ്യാൻ കഴിയും.
ഈ സിസ്റ്റത്തിന് കൂടുതൽ മെമ്മറി ഉപയോഗിക്കാനും കഴിയും, 4 ജിബി(GB) വരെ റാം ഉപയോഗിക്കാൻ സാധിക്കുന്നതാണ്, ഇത് പഴയ കമ്പ്യൂട്ടറുകൾ ഉപയോഗിക്കുന്ന റാമിനെക്കാൾ വളരെ കൂടുതലാണ്.
ഇത് പല ജോലികൾ ചെയ്യുന്നതിനായി സിസ്റ്റത്തെ വേഗത്തിലാക്കുകയും സിസ്റ്റത്തെ കൂടുതൽ ശക്തിയുള്ളതാക്കി മാറ്റുകയും ചെയ്യുന്നു .
32-ബിറ്റ് ഡിസൈനുകൾ ഇലക്ട്രോണിക് കമ്പ്യൂട്ടിംഗിൻ്റെ ആദ്യനാളുകൾ മുതൽ പരീക്ഷണാത്മക സിസ്റ്റങ്ങളിലും പിന്നീട് വലിയ മെയിൻഫ്രെയിം , മിനികമ്പ്യൂട്ടർ സിസ്റ്റങ്ങളിലും ഉപയോഗിച്ചുവരുന്നു.
മോട്ടറോള 68000 , ആദ്യത്തെ 16/32-ബിറ്റ് മൈക്രോപ്രൊസസർ , 1970-കളുടെ അവസാനത്തിൽ പുറത്തിറങ്ങി, യഥാർത്ഥ ആപ്പിൾ മാക്കിന്റോഷിൽ ഇത് ഉപയോഗിച്ചു.
1980-കളുടെ ആരംഭം മുതൽ പകുതി വരെ, എച്ച്പി ഫോക്കസ്, മോട്ടറോള 68020, ഇൻ്റൽ 80386 എന്നിങ്ങനെ പൂർണ്ണമായി 32-ബിറ്റ് പ്രോസസ്സറുകൾ അവതരിപ്പിച്ചു.
വേൾഡ് വൈഡ് വെബിൻ്റെ വ്യാപകമായ ഉപയോഗം വർദ്ധിപ്പിക്കാൻ സഹായിച്ച 1990-കളുടെ തുടക്കത്തിൽ ഇവ ജനപ്രിയമായി.
ചില പ്രത്യേക ആപ്ലിക്കേഷനുകളിൽ 32-ബിറ്റ് സിസ്റ്റങ്ങൾ ഇപ്പോഴും ഉപയോഗിക്കുന്നുണ്ടെങ്കിലും, മിക്ക പിസികളും സെർവറുകളും 2000-കളുടെ പകുതി മുതൽ 64-ബിറ്റ് പ്രോസസറുകളിലേക്ക് മാറി.
ഈ സ്വിച്ച് കമ്പ്യൂട്ടറുകളെ 4 ജിബിയിൽ കൂടുതൽ റാം ഉപയോഗിക്കാൻ അനുവദിക്കുന്നു.
മികച്ച പ്രകടനത്തിനായി ഏറ്റവും പുതിയ സ്മാർട്ട്‌ഫോണുകൾ 64-ബിറ്റ് പ്രോസസറുകളിലേക്ക് മാറിയിരിക്കുന്നു.
പൂർണ്ണസംഖ്യകൾ സംഭരിക്കുന്നതിനുള്ള ശ്രേണി
32-ബിറ്റ് രജിസ്റ്ററിന് 2 32 വ്യത്യസ്ത മൂല്യങ്ങൾ സംഭരിക്കാൻ കഴിയും.
32 ബിറ്റുകളിൽ‌ സംഭരിക്കാൻ‌ കഴിയുന്ന ഇന്റിജർ മൂല്യങ്ങളുടെ ശ്രേണി ഉപയോഗിക്കുന്ന ഇന്റിജർ പ്രാതിനിധ്യത്തെ ആശ്രയിച്ചിരിക്കുന്നു.
ഏറ്റവും സാധാരണമായ രണ്ട് പ്രാതിനിധ്യങ്ങൾക്കൊപ്പം, ഒരു (unsigned) ബൈനറി നമ്പറായി പ്രാതിനിധ്യത്തിനായി 0 മുതൽ 4,294,967,295 (2 32 − 1) വരെയും രണ്ട് കോമ്പ്ലിമെന്റ് പ്രാതിനിധ്യത്തിനായി −2,147,483,648 (−2 31 ) മുതൽ 2,147,483,647 (2 31 − 1) വരെയുമാണ്.
ഒരു പ്രധാന പരിണതഫലമായി, 32-ബിറ്റ് മെമ്മറി വിലാസങ്ങളുള്ള ഒരു പ്രോസസ്സറിന് പരമാവധി 4 ജിബി ബൈറ്റ്-അഡ്രസ് ചെയ്യാവുന്ന മെമ്മറിയിലേക്ക് നേരിട്ട് പ്രവേശിക്കാൻ കഴിയും (പ്രായോഗികമായി പരിധി കുറവായിരിക്കാം).
സാങ്കേതിക ചരിത്രം
ലോകത്തിലെ ആദ്യത്തെ സ്റ്റോർഡ് പ്രോഗ്രാം ഇലക്ട്രോണിക് കമ്പ്യൂട്ടർ മാഞ്ചസ്റ്റർ ബേബി 1948 ൽ 32-ബിറ്റ് ആർക്കിടെക്ചർ ഉപയോഗിച്ചു, ഇത് ആശയത്തിന്റെ തെളിവ് മാത്രമാണെങ്കിലും പ്രായോഗിക ശേഷി കുറവായിരുന്നു.
ഇത് ഒരു വില്യംസ് ട്യൂബിൽ 32 റാമിൽ 32-ബിറ്റ് വാക്കുകൾ മാത്രമേ ഉപയോഗിച്ചി രുന്നുള്ളു, കൂടാതെ അഡിഷൻ ഓപ്പറേഷൻ(+ sign) ഇല്ല, പകരം കുറയ്ക്കൽ(subtraction: - sign) മാത്രമാണ് ഉള്ളത്.
മെമ്മറി, മറ്റ് ഡിജിറ്റൽ സർക്യൂട്ടുകൾ, വയറിംഗ് എന്നിവ 32-ബിറ്റ് ആർക്കിടെക്ചറുകളുടെ ആദ്യ ദശകങ്ങളിൽ (1960 മുതൽ 1980 വരെ) ചെലവേറിയതായിരുന്നു.
അതിനാൽ പഴയ 32-ബിറ്റ് പ്രോസസർ കുടുംബങ്ങൾക്ക് (അല്ലെങ്കിൽ ലളിതവും വിലകുറഞ്ഞതുമായ വകഭേദങ്ങൾ) ചെലവ് കുറയ്ക്കുന്നതിന് നിരവധി വിട്ടുവീഴ്ചകളും പരിമിതികളും ഉണ്ടാകാം.
ഉദാഹരണത്തിന്, ഇത് 16-ബിറ്റ് എഎൽയു(ALU) ആകാം, അല്ലെങ്കിൽ 32 ബിറ്റിനേക്കാൾ ഇടുങ്ങിയ ബാഹ്യ (അല്ലെങ്കിൽ ആന്തരിക) ബസുകൾ, മെമ്മറി വലിപ്പം പരിമിതപ്പെടുത്തുക അല്ലെങ്കിൽ നിർദ്ദേശങ്ങൾ ലഭ്യമാക്കുന്നതിനോ നടപ്പിലാക്കുന്നതിനോ തിരികെ എഴുതുന്നതിനോ കൂടുതൽ സൈക്കിളുകൾ ആവശ്യപ്പെടുന്നു.
ഇതൊക്കെയാണെങ്കിലും, അത്തരം പ്രോസസ്സറുകൾ‌ക്ക് "32-ബിറ്റ്" എന്ന് ലേബൽ‌ ചെയ്യാൻ‌ കഴിയും, കാരണം അവയ്‌ക്ക് ഇപ്പോഴും 32-ബിറ്റ് രജിസ്റ്ററുകളും 32-ബിറ്റ് അളവുകൾ‌ കൈകാര്യം ചെയ്യാൻ‌ കഴിയുന്ന നിർദ്ദേശങ്ങളും ഉണ്ട്.
ഉദാഹരണത്തിന്, യഥാർത്ഥ മോട്ടറോള 68000 ന് 16-ബിറ്റ് ഡാറ്റ എഎൽയു ഉം 16-ബിറ്റ് ബാഹ്യ ഡാറ്റാ ബസും ഉണ്ടായിരുന്നു, എന്നാൽ 32-ബിറ്റ് രജിസ്റ്ററുകളും 32-ബിറ്റ് അടിസ്ഥാനമാക്കിയുള്ള ഇൻസ്ട്രക്ഷൻ സെറ്റും ഉണ്ടായിരുന്നു.
അത്തരം ഡിസൈനുകളെ ചിലപ്പോൾ "16/32-ബിറ്റ്" എന്നും വിളിക്കാറുണ്ട്.
എന്നിരുന്നാലും, പുതിയ 32-ബിറ്റ് ഡിസൈനുകൾ‌ക്ക് ഓപ്പോസിഷൻ പലപ്പോഴും ശരിയാണ്.
ഉദാഹരണത്തിന്, പെന്റിയം പ്രോ പ്രോസസർ 32-ബിറ്റ് മെഷീനാണ്, 32-ബിറ്റ് രജിസ്റ്ററുകളും 32-ബിറ്റ് അളവുകൾ കൈകാര്യം ചെയ്യുന്ന നിർദ്ദേശങ്ങളുമുണ്ട്, എന്നാൽ ബാഹ്യ അഡ്രസ്സ് ബസ് 36 ബിറ്റ് വൈഡും, 4 ജിബിയേക്കാൾ വലിയ അഡ്രസ്സ് നൽകുന്നു, കൂടാതെ ബാഹ്യവും ഡേറ്റാ ബസിന് 64 ബിറ്റ് വൈഡുണ്ട്, പ്രാഥമികമായി ഇത് കൂടുതൽ കാര്യക്ഷമമായ നിർദ്ദേശങ്ങളും ഡാറ്റയും അനുവദിക്കുന്നു.
2ജി സ്പെക്ട്രം കേസ് ഇംഗ്ലീഷ് വിലാസം https://ml.wikipedia.org/wiki/2G_spectrum_scam
രണ്ടാം തലമുറ മൊബൈൽ കമ്പനികളുടെ പ്രവർത്തനത്തിനാവശ്യമായ തരംഗ വിതരണ-നിർണ്ണയ അനുമതി(frequency allocation licenses) -യുമായി ബന്ധപ്പെട്ട് നടന്ന അഴിമതി ആരോപണമാണ് 2ജി സ്പെക്ട്രം കേസ് .
ഒന്നാം UPAയുടെ കാലത്താണു ഇതു നടന്നത്.
176379 കോടി രൂപയുടെ നഷ്ടം സ്പെക്ട്രം വീതം വെച്ചതിലൂടെ ഉൻടായിട്ടുണ്ടു എന്നാണു കമ്പ്ട്രോളർ ആന്റ് ഓഡിറ്റർ ജനറലിന്റെ സി.എ.ജി (C.A.G) കൻടെത്തൽ.
സുപ്രീം കോടതിയുടെ മേൽനോട്ടത്തിൽ സി.ബി.ഐ (C.B.I) ഈ കേസ് അന്വഷിക്കുന്നു.
എന്നാൽ 21 ഡിസംബർ 2017 നു.
ന്യൂഡൽഹിയിലെ പ്രത്യേക കോടതി 2 ജി സ്പെക്ട്രം കേസിലെ പ്രധാന പ്രതികളായ എ രാജ, കനിമൊഴി അടക്കം എല്ലാ പ്രതികളെയും വെറുതെ വിട്ടു.
ഏഴ് വർഷമായി സിബിഐ യ്ക്ക് അഴിമതി സംബന്ധിച്ച് ഒരു തെളിവും നൽകാൻ സാധിച്ചിട്ടില്ല എന്ന് കോടതി ചൂണ്ടിക്കാട്ടി.
സി.എ.ജി റിപ്പോർട്ട്
2008-ൽ 2ജി സ്പെക്ട്രത്തിന്റെ മൂല്യം നിർണ്ണയിക്കൻ കമ്പോളാധിഷ്ഠിത മാർഗ്ഗങ്ങളാണു സ്വീകരിക്കേണ്ടതെന്നും എന്നാൽ ആദ്യം വരുന്നവർക്കു ആദ്യം എന്ന നയമാണു സ്വീകരിച്ചതെന്നും സി.എ.ജി റിപ്പോർട്ടിൽ പറയുന്നു.
3ജി സ്പെക്ട്രത്തിനു ലഭിച്ച വിലയാണു 2ജി സ്പെക്ട്രം ലേലമില്ലാതെ അനുവദിച്ചതു വഴിയുള്ള നഷ്ട്ടം കണക്കാനുള്ള അടിസ്ഥാനങ്ങളിലൊന്നായി സി.എ.ജി സ്വീകരിച്ചതു.
പാർലമെന്റിലെ പബ്ലിക് അക്കൗണ്ട്സ് കമ്മിറ്റി (പി.എ.സി) മുമ്പാകെ ഈ കണക്കുകൾ സി.എ.ജി വെളിപ്പെടുത്തുകയുണ്ടായി.
നഷ്ടം കണക്കാൻ സ്വീകരിച്ച ഇതടക്കമുള്ള മാനദണ്ഡങ്ങൾ സി.എ.ജി വിശദീകരിക്കുകയും ചെയ്തിരുന്നു.
2ജി സ്പെക്ട്രവുമായി ബന്ധപ്പെട്ടു നിയമ-ധനകാര്യ മന്ത്രാലയങ്ങളുടെ മുന്നറിയിപ്പുകളും ഉപദേശങ്ങളും ടെലികോം മന്ത്രിയായിരുന്ന എ. രാജ വ്യക്തമായ കാരണങ്ങളില്ലാതെ മറികടന്നു എന്നു റിപ്പോർട്ടിൽ പറയുന്നു.
3 (അക്കം) ഇംഗ്ലീഷ് വിലാസം https://ml.wikipedia.org/wiki/3_(number)
3 മൂന്ന് ( three ; / ˈ θ r iː / ) ഒരു അക്കം, എണ്ണൽ സംഖ്യ, മൂന്ന് എന്ന അക്കത്തെ കുറിക്കാനുപയോഗിക്കുന്ന ചിഹ്നം.
2 നും 4 നുമിടയിലെ സംഖ്യ.
3 ഇഡിയറ്റ്സ് ഇംഗ്ലീഷ് വിലാസം https://ml.wikipedia.org/wiki/3_Idiots
രാജ്കുമാർ ഹിറാനി സം‌വിധാനം ചെയ്ത് അഭിജാത് ജോഷി തിരക്കഥയെഴുതി വിധു വിനോദ് ചോപ്ര നിർമിച്ച് 2009-ൽ പുറത്തിറങ്ങിയ ഒരു ബോളിവുഡ് ചലച്ചിത്രമാണ് 3 ഇഡിയറ്റ്സ് .
ആമിർ ഖാൻ , ആർ. മാധവൻ , ശർമാൻ ജോഷി , കരീന കപൂർ , ഓമി വൈദ്യ , പരീക്ഷിത്ത് സാഹ്നി , ബൊമൻ ഇറാനി എന്നിവരാണീ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്.
ഈ ചിത്രം ചേതൻ ഭഗത് എഴുതിയ ഫൈവ് പോയന്റ് സം വൺ എന്ന നോവലിന്റെ കഥാംശം ഉൾക്കൊണ്ടു കൊണ്ടാണു നിർമ്മിച്ചിരിക്കുന്നത്.
3 ഇഡിയറ്റ്സ് എക്കാലവും ഏറ്റവും കൂടുതൽ പണം വാരിക്കൂട്ടിയ ബോളിവുഡ് ചലച്ചിത്രമാണ്‌ .